Klokken fem fredag morgen gik alarmen hos guldsmedeforretningen Kaj Jensen Ure, Guld og Sølv i Jyllandsgade i Hirthals. Da gerningsmændene tvang sig adgang til butikken blev alarmen og en røgkanon aktiveret, så det praktisk talt er umuligt at se noget. - Selvom røgkanonen bliver aktiveret, så er de i stand til, i løbet af ganske kort tid, at finde de smykker, de vil have, og det tyder på, at de har et ret godt kendskab til butikken, siger Peter Skovbak, vicepolitikommisær ved Nordjyllands Politi, til TV2/NORD. For blot en måned siden blev butikken rippet for guldarmbånd og guldkæder for 400.000 kroner. Denne gang slap tyvene af sted med værdier for 200.000 kroner. Nordjyllands Politi vurderer, at de samme gerningsmænd står bag indbruddene. Lige nu undersøger de DNA-sporene.

Opsummering:
En guldsmed i Hirtshals er for anden gang på halvanden måned blevet udsat for indbrud. Denne gang kæmpede tyvene sig gennem tyk røg.